《题游德昭寿藏名曰复庵》
宋代·曾丰

刘伶未死先荷锸，自负上超无碍法。死则已焉埋谓何，东坡犹碍未为达。

之君之学齐死生，穴其吾屋屋吾穴。咽日餐霞容有功，驭风骑气得无诀。

归欤归欤彼大通，复哉复哉此虚设。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。